જોકે આશ્ચર્યજનક બાબત એ છે કે તંત્ર દ્વારા હવામાંના ઝેરી રજકણોના આધારે ચેતવણી જાહેર કરાઇ હતી, પરંતુ તેમાં લોકોના આરોગ્ય માટે જોખમી એવા કાર્બન ડાયોકસાઇડ, કાર્બન મોનોકસાઇડ, સલ્ફર ઓકસાઇડ અને નાઇટ્રોજન ઓકસાઇડ જેવા ઝેરી વાયુનું પ્રમાણ કેટલું છે તે બાબતે ખુદ તંત્ર અંધારામાં છે. મ્યુનિસિપલ કોર્પોરેશનના સફર પ્રોજેકટમાં ઝેરી વાયુનું પ્રમાણ જાણવા મળતું નથી. દરમિયાન હજુ પણ અમદાવાદના અનેક વિસ્તારોમાં હવાની ગુણવત્તા ‘પુઅર’ એટલે કે જોખમી છે.